สภาพอากาศตลอดสัปดาห์นี้ ประเทศไทยตอนบนมีอากาศร้อนถึงร้อนจัด บางพื้นที่มีฝนฟ้าคะนองร้อยละ 10
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยตลอดสัปดาห์นี้ (15-21 มี.ค.64) ว่า มวลอากาศเย็นจากจีนยังคงแผ่ปกคลุมประเทศไทยตอนบนประกอบกับมีลมใต้พัดนำความชื้นจากทะเลจีนใต้และอ่าวไทยเข้ามาปกคลุมภาคเหนือตอนล่าง ภาคกลางและภาคตะวันออก ลักษณะดังกล่าวทำให้มีอากาศร้อนถึงร้อนจัดกับมีฟ้าหลัวในตอนกลางวัน บางพื้นที่มีพายุฝนฟ้าคะนองกับลมกระโชกแรงเกิดขึ้น ร้อยละ 10 ของพื้นที่ โดยเฉพาะภาคเหนือ อุณหภูมิสูงสุด 39 องศาเซลเซียส ภาคกลางและภาคตะวันออก ขอให้ประชาชนรักษาสุขภาพเนื่องจากสภาพอากาศมีการเปลี่ยนแปลง ส่วนภาคตะวันออกเฉียงเหนือไม่มีฝนและภาคใต้มีฝนตกเล็กน้อยบางพื้นที่ประชาชนสามารถติดตามการพยากรณ์สภาพอากาศอย่างต่อเนื่อง ที่เว็บไซต์  www.tmd.go.th